Oskar Danon

Oskar Danon (; )Preminuo kompozitor i dirigent Oskar Danon , politika.rs, 18.12.2009 — Yuqoslaviya bəstəkarı və dirijoru.

İkinci dünya müharibəsi davam edərkən 1943-cü ildə Vladimir Nazorun yazdığı yuqoslav partizanlarının marşı olan "Uz marşala Tita"nın () bəstəkarıdırJugoslavija je moja jedina domovina . e-novine.com.

 Gəncliyi və təhsili 
Bir boşnak-serb yəhudisi olan Oskar Danon 7 fevral 1913-cü ildə, həmin zaman mövcud olan Avstriya-Macarıstan imperiyasına aid (indiki vaxtda Bosniya və Herseqovinaya aid) Sarayevo şəhərində anadan olmuşdur.

Yuqoslaviya Krallığında musiqi təhsili bölməsində oxumuş və Çexoslovakiyanın paytaxtı Praqa şəhərində Musiqişünaslıq sahəsi üzrə doktorluq işini müdafiə etmişdir.

 Karyerası 
Sarayevoda dirijor kimi fəaliyyət göstərmiş və İkinci dünya müharibəsindən sonra, 1944–1965-ci illər arasında Belqrad Operasının dirijoru və rejissoru olmuşdur. 1970–1974-cü illərdə Sloveniya Filarmoniya Orkestrında dirijorluq etmişdir. Həmçinin, o, həmin dövrdə Belqrad Filarmoniya Orkestrınında da dirijor idi. Bu orkestrlarla həm Yuqoslaviyada, həm də ölkə xaricində (Paris, Visbaden, Florensiya və s. şəhərlərdə) dəfələrlə çıxış etmişdir.

 Pedaqoji fəaliyyəti 
Oskar Danon Belqrad Musiqi Akademiyasının professoru idi.

 İctimai fəaliyyəti 
Serbiya Musiqiçilər Assosiasiyasının üzvü olmuş Oskar Danon, 1955–1957-ci illərdə bu təşkilata rəhbərlik də etmişdir.

2008-ci ildə o, Bosniya və Herseqovina Elmlər və İncəsənət Akademiyasının üzvü seçilmişdir.

 Mükafatları 
Oskar Danon bir sıra mükafatlarla təltif olunmuşdur:
 Belqrad şəhərinin Oktyabr mükafatı;
 AVNOJ mükafatı (1970);
 Vatroslav Lisinski mükafatı (2004).

 Ölümü 
Oskar Danon 18 dekabr 2009-cu ildə, 96 yaşında ikən Serbiyanın paytaxtı Belqrad şəhərində vəfat etmişdir.

 İstinadlar 

Kateqoriya:Bosniya və Herseqovina musiqiçiləri
Kateqoriya:Belqradda vəfat edənlər
Kateqoriya:Bosniya və Herseqovina uzunömürlüləri
Kateqoriya:Yuqoslaviya partizanları